open-index/open-wikipedia-markdown huggingface dataset:
Jakob II av England

**Jakob VII av Skottland** og **Jakob II av England** (født 14. oktober 1633 i London, død 16. september 1701 i Saint-Germain-en-Laye i Frankrike) ble skotsk, engelsk og irsk konge den 6. februar 1685. I engelskspråklige land er han kjent som *James* istedenfor Jakob.

Han var den siste katolikk som var monark i disse landene. 

## Liv og virke
### Bakgrunn
Jakob var sønn av Karl I av England og Henrietta Maria av Frankrike (datter til Henrik IV av Frankrike og Maria av Medici). Han tilhørte huset Stuart. Han ble katolikk i 1671, noe som førte til forsøk på å utelukke ham fra tronfølgen, og senere til opprør av hertugen av Monmouth og earl Argyll.

### Konge fra 1685
Medlemmer av Britannias politiske og religiøse elite ble økende motstander av ham for å være profransk og prokatolsk, og for hans ambisjoner for å bli en eneveldig monark. Da han fikk en katolsk arving, eksploderte motsetningene og den ledende adelen tilkalte protestantiske Vilhelm III av Oranien (hans svigersønn og nevø) til å landsette invasjonshær fra Nederlandene, noe han gjorde.

### Flukt
Jakob flyktet fra England (og det ble således hevdet at han hadde abdisert) i den ærerike revolusjon i 1688. Det engelske parlamentet mente at Jakob abdiserte den 11. desember 1688 og parlamentet i Skottland erklærte at han hadde frafalt tronen den 11. april 1689.

Han ble erstattet av Vilhelm av Oranien som ny konge og som styrte sammen med sin hustru (Jakobs datter) Maria II. Således ble Vilhelm og Maria, begge protestanter, gjort til felles herskere i 1690. Jakob gjorde ett alvorlig forsøk på å gjenerobre tronene da han gikk i land i Irland i 1689, men etter nederlaget for Vilhelms hær i slaget ved Boyne sommeren 1690 reiste Jakob tilbake til Frankrike. Han levde resten av livet ved et hoff støttet av sin fetter og allierte, kong Ludvig XIV av Frankrike.

Jakob er best kjent for sin overbevisning om monarkiets guddommelige rett (enevelde) og sitt forsøk på å opprette religiøs frihet for engelske katolikker i strid med det engelske parlaments vilje og politikk. Parlamentet motsatte seg framveksten av enevelde som skjedde i andre europeiske land, foruten også å frata den engelske kirkes juridisk overhøyhet, og oppfattet sin opposisjon som en måte å bevare hva de anså som tradisjonelle engelske friheter. Denne politiske striden gjorde Jakobs fireårige styre til en kamp mellom det engelske parlamentet og kronen, noe som resulterte i at han ble avsatt, et avsnitt i Bill of Rights (loven om rettighetene) av 1689, og Act of Settlement i 1701 som fastsetter arvefølgen til den britiske tronen.

## Referanser
Norsk sosialantropologi

**Norsk sosialantropologi** er en nasjonal sosialantropologisk fagretning. Den har vært faglig sett influert av den intellektuelle arven fra «*the British school*» (Adam Kuper 1996) særlig representert av Fredrik Barth og hans teoretiske retning, prosessanalysen (Barth 1959a, 1959b, 1961, 1966) som ble utformet eksplisitt for å ta avstand fra strukturfunksjonalismen.

## Litteratur

* Barth, Fredrik. 1959a. "Segmentary Opposition and the Theory of Games: A Study of Pathan Organization." Journal of the Royal Anthropological Institute, 89 (1): 5-22. 
* Barth, Fredrik. 1959b. "The System of Social Stratification in Swat, North Pakistan." pp.&nbsp;113–46 in Aspects of Caste in South India, Ceylon, and North-West Pakistan, edited by Edmund Leach. Cambridge: Cambridge University Press. 
* Barth, Fredrik. 1961. Nomads of South Persia: The Basseri Tribe of the Khamseh Confederacy. Boston: Little, Brown. 
* Barth, Fredrik. 1966. Models of Social Organisation. Occasional Paper, no. 23. London: Royal Anthropological Institute of Great Britain and Ireland.
* Arne Martin Klausen. 1981. Antropologiens historie. Oslo: Gyldendal.
* Adam Kuper. 1996 "Anthropology and Anthropologists: The Modern British School". Routledge, 3rd ed.
Mo Hornmusikk

**Mo Hornmusikk** er et musikkorps stiftet 14. mars 1897 med janitsjarbesetning fra Mo i Rana i Nordland.

Korpset er tilsluttet Norges Musikkorps Forbund, med tilhørighet Norges Musikkorps Forbund Nord-Norge.

I norgesmesterskapet for janitsjarkorps, har Mo Hornmusikk siden 2017 konkurrert i elitedivisjonen, etter å ha vunnet 1. divisjon i 2016. I 2026 kom korpset på en 8.-plass.

## Historie
Flere av Mo Hornmusikks dirigenter og medlemmer har mottatt Rana kommunes kulturpris. Korpset selv mottok i 2016 både den kommunale kulturprisen og Kunnskapsparken Helgelands «Samspillpris» etter opprykket til elitedivisjonen i Norgesmesterskapet for janitsjarkorps.

12. juni 2022 hadde korpset konserten *Krigsseiler’n*, hvor Mo Hornmusikk, sammen med Helge Jordal, Sigrid Brennhaug og Lars Erik Drevvatne, hyllet krigsseilerne fra andre verdenskrig. 

Hvert år har Mo Hornmusikk sin egen Julekonsert, som oftest i Gruben kirke og med en lokal organist.

## Samarbeid
Korpset samarbeider med Rana kommune om å arrangere utdelingskonserten Prisvinner'n, hvor bla. Rana kommunes kulturpris blir utdelt.

## Dirigenter

Det finnes ingen oversikt over korpsets dirigenter før 1928.

## Prestasjoner NM Janitsjar
NM for janitsjarkorps ble ikke arrangert i årene 2020 og 2021, på grunn av koronapandemien.

## Referanser


## Eksterne lenker
*
Amfotær

Et **amfotært** stoff (fra gresk αμφοτέρως *amphoteros* «begge», «både») er en betegnelse for et stoff som har to komponenter eller kan opptre som to forskjellige komponenter. I kjemien brukes betegnelsen blant annet om stoffer som kan opptre både som syre og base, for eksempel vann og aminosyrer.

Ordet brukes også om doteringsstoffer som kan være både akseptorer og donorer i halvledere, for eksempel ved Silisium-doping av GaAs PN-overganger.

## Eksempler
Vann og saltsyre:
:H2O + HCl → H3O+ + Cl−

Vann og ammoniumhydroksid:
:H2O + NH3 → NH4+ + OH−

## Litteratur

* 
* 
* 
* 
* 
* 
*
Kvannlia-Sølvjodalen naturreservat

**Kvannlia-Sølvjodalen naturreservat** er et naturreservat i Rana kommune i Nordland. Reservatet ligger i sin helhet innafor nedbørsfeltet til Helgåga, og er totalt på 5&nbsp;696 dekar.

Området ble vernet ved kongelig resolusjon 4. desember 1992 for å bevare to av de nordvestligste granforekomstene i Europa.

Området ligger øst for Helgåvatnet, ca. 3 km nord for Nordsjona. Sølvjodalen er den innerste delen av reservatet, og tungt tilgjengelig, mens Kvannlia er langt mer tilgjengelig via en traktorvei fra gården Øvre Helgå.

Sølvjodalen er den nordvestligste forekomsten av naturlig granskog i Europa, men ellers preget av en fattig flora. Kvannlia har en rikere flora, og er også blant de nordvestligste forekomstene av gran. Begge forekomstene er under sterkt klimatisk stress, og preget av oseanisk klima.

Områdene er svært lite påvirket av menneskelige inngrep, med spor etter plukkhogst i Kvannlia, mens Sølvjodalen er så godt som uberørt.

## Referanser


## Eksterne lenker
* Forskrift om vern fra Lovdata
* Naturreservatet hos Miljøstatus
* Kart over reservatet fra Direktoratet for Naturforvaltning
Gjemnes kirke

**Gjemnes kirke** ligger på Gjemnes, et nes og opphav til navnet på Gjemnes kommune. Den er den første kirken på dette stedet. Den er bygd like ved det gamle tingstedet på Gjemnes, og tingbordet utgjør i dag deler av kirkens grunnmur.

Kirken ble bygd i 1893 og er en langkirke, med omkring 230 sitteplasser. Kirken er tegnet av arkitekt Jacob Wilhelm Nordan. I tårnet henger to kirkeklokker fra 1893.

Kirken ligger på en liten høyde like ved Gjemnessundet, med utsikt mot Bergsøya og Gjemnessundbrua. Mot nord ligger Frei. 
Den ligger i Gjemnes sogn, Indre Nordmøre prosti i Møre bispedømme.

## Interiøret

Altertavlen ble laget til kirken i 1893, og er malt av salmaker C. Waleur. Motivet er *Jesus går på vannet og redder Peter*.

Et stort vindu &ndash; delvis med farget glass finnes i øst-gavlen av kirken, over korpartiet. Dette vinduet er bare synlig utenfra, innenfra er det kledd igjen.

## Veikirke
Kirken er åpen som veikirke om sommeren.

## Referanser


## Litteratur
* 

## Eksterne lenker
* 
*
Hokkaido (hund)

**Hokkaido** (FCI #261) er en japansk hunderase med urhundpreg. Det er en mellomstor spisshund som stammer fra fjellområdene på øya Hokkaido i Japan, der den var urbefolkningens jakthund på storvilt og er kanskje bedre kjent som **ainohund**. Rasen ble i 1937 anerkjent i hjemlandet som en nasjonalskatt. Hokkaido antas å være en av de eldste hunderaser i verden.

## Opprinnelse og alder
Det er nærmest umulig å si noe sikkert om opphavet til denne hunden, som mange forskere og kynologer mener kan ha oppstått alt for mer enn 3000 år siden, da de regnes å ha blitt bragt til Hokkaido av ainofolket. Den har en rekke fellestrekk med shiba og regnes som urbefolkningens jakthund på bjørn og hjortedyr. Den er også en utmeket vakthund og en god trekkhund. Trolig er den også den eldste av de japanske hunderasene.

Rasen het opprinnelig ainohund, et navn den fikk etter det folket som trolig avlet den fram. Den er fortsatt best kjent under dette navnet, som den også opprinnelig ble anerkjent av FCI under, men for noen år siden byttet man navn på rasen til hokkaido hund.

## Utseende, anatomi og fysikk
Hokkaido er en mellomstor, massiv, edel og hurtig spisshund, men livlige bevegelser. Den har en langstrakt, kraftig kroppsbygning. Kraftig hals uten løshud og markerte skuldre. Et noe framtredende bryst og dyp brystkasse. Buklinjen er opptrukket og rygglinjen er rett og massiv. Muskuløse bein og kraftig benstamme. Meget kompakte, godt avrunda labber. Halen er høyt ansatt, tykk og bæres over ryggen, enten i en bue eller ringlet. Hodet er kileformet, nærmest revelignende, og skallen bred og flat med tydelig markert stopp. Rett neserygg, kraftige kjever og stramme lepper. Rasen er den eneste hunderasen, i tillegg til chow-chow,Eurasier og shar pei, som kan ha blå tunge.

Pelsen er kort, rett og stiv. Noe lenger på halen. Underullen er tett og myk. Fargen er sort, rød, brun eller brindle. Lyse innslag langs sidene på snutepartiet, i brystet, buken og på halen er vanlig.

Hannhundene måler gjerne 48,5&ndash;52&nbsp;cm i skulderhøyde og veier normalt 24&ndash;27&nbsp;kg. Tispene måler gjerne 45,5&ndash;48,5&nbsp;cm i skulderhøyde og veier normalt 20&ndash;24&nbsp;kg.

## Bruksområde
Hokkaido er en utpreget brukshund, herunder en meget god jakthund på storvilt, vakthund og trekkhund. Den er kjent for å ha meget god orienteringssans.

## Lynne og væremåte
Hokkaido er modig, selvsikker og svært årvåken hund. Den trenger en tydelig og udiskuterbar leder og bør dresseres med fast hånd og tålmodighet. Rasen må kunne sies å være en utpreget utehund, men den har også gode egenskaper som familiehund for den rette familien. Den er aktiv og trenger mye mosjon for å trives.

## Annet
De japanske spisshundene av urhundtype regnes som sunne. Pelsen minner om polarhundenes og er nærmest «selvrensende». Den krever imidlertid systematisk stell i røyteperiodene, når underulla slipper. Disse hundene er typisk også svært nøye med egen hygiene.

## Referanser
Friskole

**Friskole**, eller frittstående skole, er et norsk begrep som betegner private skoler med rett til statsstøtte. Skolene er godkjent etter friskoleloven, i motsetning til private skoler uten statsstøtte som er godkjent etter opplæringsloven § 2-12. De frittstående skolene mottar statsstøtte tilsvarende om lag 85 prosent av det som brukes på offentlige skoler, og kan ta inntil 15 prosent i skolepenger.

Begrepet friskole ble innført av den borgerlige samarbeidsregjeringen i 2003, men ble fjernet fra lovverket da privatskoleloven trådte i kraft 1. juli 2007. Begrepet friskole ble igjen innført da loven på nytt endret navn til friskoleloven fra 1. august 2015.

De fleste friskolene i Norge er livssynsskoler eller skoler med en alternativ pedagogisk retning. Blant livssynsskolene var det kun religiøse skoler som kunne bli godkjent, frem til Humanistskolen i 2013 fikk medhold av Likestillings- og diskrimineringsombudet i at denne praksisen var diskriminerende. Innenfor kategorien «alternativ pedagogisk retning» er det kun steinerskoler og montessoriskoler som har fått godkjenning. I august 2015 ble det åpnet for godkjenning av såkalte «profilskoler».

Det er Utdanningsdirektoratet som godkjenner og fører tilsyn med de frittstående skolene.

## Se også
* Privatskole
* Friskoleloven
* Kristne Friskolers Forbund
* Norske fag- og friskolers landsforbund (NFFL)
* Godkjente Norske Utenlandsskolers Forbund (G.N.U.F)

## Referanser


## Eksterne lenker
* 
*  Friskoleloven på Lovdata
*  Informasjon om den nye friskoleloven &ndash; Utdannings- og forskningsdepartementet
*  Fag- og Friskolers Landsforbund (NFFL)
*  FRI - Forum for friskoler
Lincoln City FC

**Lincoln City Football Club** er en engelsk fotballklubb. Klubben ble stiftet i 1884, og ble valgt inn i The Football League i 1892. «The Imps», som er kallenavnet til Lincoln City, spiller hjemmekampene sine på Sincil Bank i Lincoln. Byen Lincoln ligger i den engelske regionen Øst-Midlands. 

## Meritter
* Beste ligaresultat: Nr. 5 i 2. divisjon i 1901/02.
* Vinner av 3. divisjon (nord): 1931/32, 1947/48 og 1951/52.
* Vinner av 4. divisjon: 1975/76.
* Vinner av Football Conference/National League 1987/88 og 2016/17.
* Beste resultat i FA-cupen: 5. runde i 1887, 1890 og 1902.
* Beste resultat i Ligacupen: 4. runde i 1968.

## Klubbrekorder
* Flest klubbkamper: 469 kamper, Grant Brown.
* Flest ligakamper: 407 kamper, Grant Brown.
* Flest ligamål: 143 mål, Andy Graver.
* Yngste ligaspiller: 16 år og 172 dager, Shane Nicholson.

## Referanser


## Litteratur
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Eksterne lenker
* 
* Klubbside fra BBC 
* Uoffisielt nettsted om Lincoln City 
* Uoffisielt nettsted om Lincoln City 
* Uoffisielt nettsted om Lincoln City 
* Uoffisielt norsk nettsted om Lincoln City
Kai

**Kai** kan være:

*Kai (sjøfart), en installasjon beregnet til fortøying av båter
*Kai (navn), et mannsnavn
*Kai (Chongqing), et fylke i byprovinsen Chongqing i Folkerepublikken Kina
*Kaï, en japansk spisshund
*Kai (symbol) (&#X3d7;) er et symbol som brukes sammen med gresk skrift.
Kaï

**Kaï** (FCI #317) er en japansk hunderase med urhundpreg. Det er en mellomstor spisshund som opprinnelig ble avlet som jakthund på villsvin og hjortedyr. Rasen er også kjent som **tigerhund** og **torahund**. Den ble erklært å være en nasjonalskatt i Japan i 1934.

## Opprinnelse og alder
Kaï er en gammel og sjelden hunderase som stammer fra Yamanashi-prefekturet på øya Honshu i Japan, der den opprinnelig blant annet ble benyttet som jakthund på villsvin og hjortedyr. Man trodde lenge at denne hunden var for primitiv til å kunne utgjøre en god familiehund, men denne oppfatningen har endret seg. I hjemlandet ble den først anerkjent i 1934, mens American Kennel Club først anerkjente den så sent som i 1996.

I hjemlandet skal det finnes to typer av denne hunden. En smalere som helst benyttes til hjortejakt, og en noe tyngre som helst har vært benyttet til bjørnejakt.

## Utseende, anatomi og fysikk
Kaï skiller seg fra andre japanske spisshunder, gjennom å ha en noe mer kileformet og smalere skalle, som har tydelig markert stopp. Den er ellers massivt bygd og har balanserte proporsjoner og lette, smidige bevegelser. Kroppen har markerte skuldre og dyb brystkasse. Halsen er tykk, muskuløs og kraftfull. Buklijen er godt opptrukket og lendet bredt og muskuløst. Ryggen er rett og kort. Meget muskuløse bein og kraftig benstamme. Halen er høyt ansatt, tykk og bæres tett ringlet eller bøyd i en bue over ryggen.

Pelsen er kort, tett, stiv og rett. Lenger på halen. Underullen er tett og myk. Fargen er sort bridle (Kuro-Tora), rød brindle (Aka-Tora) eller rød-sort brindle (Chu-Tora). Valpene fødes ensfarget, og det karakteristiske tigermønsteret kommer fram etter hvert som de blir eldre, kanskje ikke før i seksmåneders-alderen. Det sies at noen hunder ikke er fullt utfarget før i femårsalderen.

Hannene måler normalt ca. 50&ndash;56 cm i skulderhøyde og veier gjerne 18&ndash;25 kg. Tispene måler normalt ca. 46&ndash;50 cm i skulderhøyde og veier gjerne 13,5&ndash;20 kg.

## Bruksområde
Kaï er en utpreget jakthund for storvilt, som også har en rekke andre egenskaper som både brukshund og familiehund. Den er energisk og meget utholdende.

## Lynne og væremåte
Kaï skal være en utmerket familiehund, som er spesielt varsom omkring barn og stort sett er dominant ovenfor andre hunder. Man må imidlertid påregne rikelig med mosjon for at denne hunden skal trives.

## Annet
De japanske spisshundene av urhundtype regnes som sunne. Pelsen minner om polarhundenes og er nærmest «selvrensende». Den krever imidlertid systematisk stell i røyteperiodene, når underulla slipper. Disse hundene er typisk også svært nøye med egen hygiene.

## Eksterne lenker
*
Peterborough United FC

**Peterborough United Football Club** er en engelsk fotballklubb som spiller i Football League One. Klubben ble stiftet i 1934, og ble valgt inn i The Football League i 1960, da de erstattet Gateshead FC. «The Posh», som er kallenavnet til Peterborough United, spiller hjemmekampene sine på ABAX Stadium (tid. London Road) i Peterborough. Byen Peterborough ligger i den engelske regionen Øst-England.

Peterboroughs største spiller gjennom tidene er ifølge de fleste Terry Bly. Han skåret 52 mål i klubbens første sesong som Football League-klubb, da de vant Fourth Division.

Klubben har også en stolt tradisjon med å produsere suksessfulle unge spillere, enten gjennom ungdomsakademiet eller ved å satse på unge spillere fra andre klubber. Noen av dem som nylig har kommet fra ungdomakademiet er Simon Davies, Matthew Etherington og Adam Drury.

## Meritter
* Beste ligaresultat: Nr. 10 i gamle 2. divisjon (nivå 2) i 1992/93.
* Vinner av 4. divisjon: 1960/61 og 1973/74.
* Beste resultat i FA-cupen: 6. runde i 1965.
* Beste resultat i Ligacupen: Semifinale i 1966.

## Klubbrekorder
* Flest ligakamper: 482 kamper, Tommy Robson.
* Flest ligamål: 122 mål, Jim Hall.
* Flest ligamål i en sesong: 52 mål, Terry Bly i 1961/62.
* Yngste ligaspiller: 15 år og 262 dager, Matthew Etherington.

## Spillerstall
Oppdatert 26. september 2024.

### Utlånte spillere

## Kjente spillere med fortid i Peterborough United
* David Seaman
* Aidy Boothroyd
* Jimmy Bullard
* Simon Davies
* Matthew Etherington
* Leon McKenzie
* David Pleat

## Referanser


## Kilder
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Eksterne lenker
* 
* Klubbside fra BBC 
* Norsk supporterforum
Apple II

**Apple II** (noen ganger skrevet som **Apple 2**, **Apple ][** eller **Apple //**) var den første, populære mikrodatamaskinen som ble laget av Apple Computer. Maskinen ble lansert i 1977 og ble produsert fram til 1993. Datamaskinen ble designet av Steve Wozniak og ble først solgt 10. juni 1977, den var en etterfølger av Apple I. Apple II solgte cirka 6 millioner enheter.

## Referanser
60 Minutes

***60 Minutes*** er et amerikansk aktualitetsprogram som har gått på CBS siden 1968. Programmet er produsert av nyhetsorganisasjonen CBS News. Programmet ble skapt av producer Don Hewitt.

Basert på seertall regnes *60 Minutes* som det mest suksessrike tv-programmet i USAs historie. Programmet var på top-10 lista 23 år på rad fra 1977-2000, og har fem ganger vært USAs mest sette TV-program (en rekord de deler med sitcomene *[[The Cosby Show]]* og *[[All in the Family]]*).

I Norge ble programmet sendt på TV 2 fra midten av 1990-årene til 2018. 

## Korrespondenter og kommentatorer

### Nåværende korespondenter og kommentatorer
* Steve Kroft (1989– )
* Lesley Stahl (1991– )
* Scott Pelley (2003– )
* Lara Logan (2005– )
* Katie Couric (2006- )
* Anderson Cooper (2006– ) (Innleid fra CNN)

### Tidligere korrespondenter
* Andy Rooney (1978–2011) (Kommentator)
* Ed Bradley (1981–2006)
* Harry Reasoner (1968–1970, 1978–1991)
* Christiane Amanpour (1996–2005) (Innleid fra CNN)
* Dan Rather (1975–1981, 2005–2006)
* Diane Sawyer (1984–1989)
* Meredith Vieira (1989–1991)
* Mike Wallace (1968–2006, korrespondent emeritus 2006–2012)
*Bob Simon (1996-2015)
* Morley Safer (1970–2016 )
### Tidligere kommentatorer
* James J. Kilpatrick (Konservativ kommentator, 1971–1979)
* Shana Alexander (Liberal kommentator, 1975–1979)
* Nicholas Von Hoffman (Liberal kommentator, 1971–1974)
* Bill Clinton (Liberal kommentator, 2003)
* Bob Dole (Konservativ kommentator, 2003)
* Stanley Crouch (Kommentator, 1996)
* Molly Ivins (Liberal kommentator, 1996)
* P. J. O'Rourke (Konservativ kommentator, 1996)

## Referanser

## Eksterne lenker
*
Friskoleloven (Norge)

**Friskoleloven** (full tittel Lov om frittståande skolar) er en norsk lov som regulerer private skoler med rett til statstilskudd. I perioden januar 2007 til 2015 ble loven kalt **Privatskoleloven** (full tittel «Lov om private skolar med rett til statstilskot»), og betegnelsen friskole var tatt ut. 

Loven erstattet *Lov om tilskot til private grunnskular og private skular som gjev vidaregåande opplæring av 14. juni 1985 (privatskoleloven)*. Den største endringen mellom de lovene er at § 3 i privatskoleloven av 1985 med krav om formål er opphevet.

## Krav til formål

Ved endringen av privatskoleloven i 2007 ble kravene til formål gjeninnført, og kun skoler med følgende formål kan per i dag få godkjenning med rett til statsstøtte:
* religiøst
* anerkjent pedagogisk retning
* internasjonalt
* særskilt tilrettelagt videregående opplæring i kombinasjon med toppidrett
* norsk grunnskoleopplæring i utlandet
* særskilt tilrettelagt opplæring for funksjonshemmede
* videregående opplæring i små og verneverdige håndverksfag

#### 2015
Skolane skal drive verksemda si på følgjande grunnlag: 

* a) livssyn 

* b) anerkjend pedagogisk retning 

* c) internasjonalt 

* d) særskilt tilrettelagd vidaregåande opplæring i kombinasjon med toppidrett e) norsk grunnskoleopplæring i utlandet 

* f) særskilt tilrettelagd opplæring for funksjonshemma 

* g) vidaregåande opplæring i små og verneverdige handverksfag 

* h) vidaregåande opplæring i yrkesfaglege utdanningsprogram 

* i) særskilt profil

### Religiøst grunnlag
Av religiøse skoler er det kun kristne og muslimske skoler som hittil har blitt godkjent. Fra november 2013 åpnet Kunnskapsdepartementet for at også sekulære livssynsskoler kan godkjennes på "religiøst grunnlag", etter at Likestillings- og diskrimineringsombudet slo fast at Humanistskolen hadde blitt utsatt for ulovlig diskriminering da Kunnskapsdepartementet i 2012 på prinsipielt grunnlag nektet å godkjenne skolen.

### Anerkjent pedagogisk retning
Kun skoler basert på montessoripedagogikk og steinerpedagogikk har hittil blitt godkjent.

## Referanser


## Eksterne lenker
* Privatskolelova
* Departementets forklaring
Smestad skole

**Smestad skole** er en barneskole på Smestad i Oslo og ble grunnlagt i 1938. Skolen har ca. 720 elever.

## Historie
Smestad skole åpnet 31. januar 1938 og tok da over 148 elever og 7 lærere fra Skøyen skole. Elevtallet steg allerede samme høst til 260. Skolen ble sett på som en moderne skole og Aftenposten hadde en artikkel med følgende beskrivelse: «Fysikken på Smestad skole er et eventyr for nevenyttige gutter», og «Skolekjøkkenavdelingen er en rosenrød fremtidsdrøm for småpikene». Skolen hadde eget bibliotek, legekontor og tannlegekontor.

20. april 1940 ble skolen stengt og tatt over av tyskerne. Omgitt av piggtråd flyttet 70 tyske soldater inn. Undervisningen ble gjennom krigen flyttet til private hjem og etter hvert, ved andre skoler. Ved gjenåpningen, 21. november 1945, talte kronprins Olav samtidig med at prins Harald ble elev ved skolen.

I 1958 fikk skolen et nytt bygg og høsten 1969 utvidet skolen med ungdomstrinn. I 1970 ble skolen utvidet med gymnastikksal og flere spesialrom. I 1975 ble skolen igjen utvidet med flere spesialrom. I forbindelse med reformen i 1997 ble skolen bygget om og pusset opp for å romme 6-åringene. 

* 21. august 1978 begynte prinsesse Märtha Louise i 1. klasse. Daværende prins Haakon Magnus startet 18. august 1980.
* Lærer og sakprosaforfatter Kjell Horn var lærer ved Smestad skole i 10 år fra 1962 til 1972.

## Rektorer og overlærere

* 2021 –: Anton Rygg (fra Munkerud skole)
* 2014 –: Lene Rønning-Arnesen
* – 2005: Gro Høyvik
* 196?-199? Arne Rygg
* – 1980: Guslund: (Omkom i Nordmarka, ble funnet etter omtrent ett år)
* 195? – 196?: Svanhild Dalland (overlærer)

## Eksterne lenker
* Data og statistikk  - MinOsloskole, Oslo kommune. Besøkt 7. februar 2018.
* Smestad skoles hjemmesider.
Terskel (geologi)

En **terskel** er en grunn sone ved munningen av en fjord som er dannet av en endemorene fra isbreen som gravde ut fjorden.

En **terskel** kan også være en påbygning eller nedsenkning i en elveprofil på tvers av et elveleie, med konstant eller varierende høyde/dybde. Terskler finnes naturlig i alle vassdrag i varierende grad, men de bygges også for ulike formål, hovedsakelig biotop/miljøtiltak og sikringstiltak.

## Kilder
*Vassdragshåndboka ISBN 82-519-1290-3

## Se også
* Sill (geologi)
* Terskelfjord
11. serierunde i Tippeligaen 2006

**11. serierunde i Tippeligaen 2006** startet mandag 5. juni med fem kamper klokken 18:00 og én kamp 20:00. Runden avsluttet tirsdag 6. juni klokken 19:00 med Stabæk mot Vålerenga.

## Fakta

 

## Referanser
Øre kirke

**Øre kirke** ligger ved Skeisdalen i Gjemnes kommune. Kirken ble vigslet i 1865, og restaurert til hundreårsjubileet i 1965. Den er en del av Den norske kirke og hører til Indre Nordmøre prosti i Møre bispedømme.

Kirken har et ytre omriss som en korskirke med avkortede korsarmer og bygd i laftet tømmer. Interiøret er som en langkirke og galleriet går over bakerste del av kirken og fremover på begge sider. Den ligger idylisk til helt nede i sjøkanten ved Batnfjorden.

I tårnet er det to kirkeklokker, den eldste fra 1759 og den andre fra 1865.

Dette er trolig den tredje kirken på dette gamle kirkestedet.  Den tidligste kirken ble bygd her allerede så tidlig på 1300-tallet.

## Interiøret
Altertavlen er fra 1906, malt av Marie Hauge. Motivet er *Jesus i Getsemane*. Altertavlen erstattet et kors – dette er nå på plass på høyre sidevegg i kirken etter en tid å ha fungert som juletrefot i kirken!

Et krusifiks fra den tidligere kirken er det mest verdifulle inventaret i kirken.  Krusifikset er noe defekt. Etter en auksjon (trolig) ved riving av gamlekirken, havnet krusifikset på Silset-gård, og var der frem til 1964, da det ble det gitt tilbake til kirken av Solveig Silset. Riksantikvaren foreslår en datering til 1480-åra som hjemlig importkunst fra Lübeck og rangerer det svært høyt.

## Bauta
En bautastein er reist ved kirken over John Neergaard (1759–1885), han var stortingsmann, lensmann og bondefører. Han er kjent for sitt agitasjonsskrift *En odelsmanns tanker om Norges nærværende forfatning*, dette skriftet kalles ofte bare for *Olaboka*, og var et angrep på embedsmennene.

## Bildegalleri

Fil:Orekirke3-Gjemnes-Norway.jpg
Fil:Orekirke2-Gjemnes-Norway.jpg
Fil:Orestua-Gjemnes-Norway.jpg|Ørestua


## Referanser


## Litteratur
* 

## Eksterne lenker
* 
*
Ilseng stasjon

**Ilseng stasjon** er en jernbanestasjon på Rørosbanen. Stasjonen ligger ved tettstedet Ilseng, på grensa mellom Hamar og Stange kommuner, og ble åpnet som stoppested i 1862 da jernbaneforbindelsen mellom Hamar og Grundset ble fullført. Navnet ble skrevet *Ihlseng* før 1877. Statusen ble oppgradert til stasjon i 1878 og nedgradert til holdeplass i 1986.

Holdeplassen mistet midlertidig persontrafikken mellom 2002 og 2003, men har i dag togstopp. Den er imidlertid ubetjent.

Den første stasjonsbyningen, som ble tatt i bruk i 1862, er revet. I 1893 fikk Ilseng en stasjonsbygning tegnet av Paul Due. Denne ble i 1926 flyttet til Jernbanemuseet på Hamar. Dagens stasjonsbygning er et ombygd privathus som ble tatt i bruk i 1921.


Fil:Ilseng stasjon 1910 0417-08599.jpg|Slik så stasjonen ut i 1910.
Fil:Ilseng Station Old.jpg|Den gamle jernbanestasjonen fra Ilseng står nå på jernbanemuseet i Hamar.


## Litteratur
* 
* 
* 

## Eksterne lenker

* Network Stament 2017: Stasjonsoversikt, s. 21
Anilingus

**Anilingus** (av latin *[[anus]]*, «endetarmsåpning» og *lingere*, «slikke») - også kjent i dagligtale som **rimming**, rim job eller 87 - er seksuell stimulering av endetarmsåpningen og området rundt (mellomkjøttet) ved hjelp av munn, lepper og tunge. 

*Anilingus* vil av noen defineres som en parafili, det vil si unormal seksuell atferd, men de fleste mennesker vil oppleve stor nytelse når de nerverike, erogene sonene i underlivet blir stimulert. Overdreven opptatthet av anilingus kan også betraktes som en seksuell fetisj.

I engelsk slang og pornografi omtales fenomenet også som *rimming* og *rim-job*. Ordet blir ofte feilstavet *analingus*.

## Helserisiko
Det er flere helsefarer forbundet med anilingus på grunn av bakterier, virus og parasitter i anus eller endetarmen. Disse omfatter hepatitt A, hepatitt B, hepatitt C, chlamydia, polio, humant papilloma (HPV), gonoré, herpes, conjunctivitis og andre seksuelt overførbare sykdommer. 

Å berøre kjønnsorganene med den sammen munnen som har berørt anus kan overføre bakterien E.coli, noe som kan føre til urinveisinfeksjon. HIV er ikke kjent for å overføres ved anilingus, men noen eksperter slår fast at det finnes en risiko for slik smitte.
Hyppig anilingus med flere partnere øker helserisikoen forbundet med praksisen.

## Se også
* Analsex
* Oralsex

## Referanser


## Eksterne lenker
*
Caplex

***Caplex*** er et ettbindsleksikon på bokmål som ble utgitt av Cappelen forlag i flere format. 

*Caplex, Cappelens ettbinds leksikon* kom første gang ut i 1990 med nye, reviderte opplag i 1994, 1997, 2001 og 2004. Pål Steigan var hovedredaktør for de første to utgavene, Solveig Wikström og Øyvind Skagmo for de to neste. Utgaven fra 2004 hadde 1&nbsp;440 sider. 

Cappelens leksikonredaksjon har imidlertid røtter tilbake til 1935, da *Cappelens oppslagsverk for ungdommen* og *[[Nyco konversasjonsleksikon]]* ble utgitt, fra 1958 utgitt under navnet *CAP-leksikon*. Cappelen utga også det svenskutviklede leksikonet *[[Media (leksikon)|Media]]* i en sjubindsutgave 1977–79 og i en ny tibindsutgave med tittelen *Cappelens leksikon*1983–86, med et supplementsbind i 1987.C D 

Caplex CDTV - Cappelens multimedia leksikon på CD-ROM for Commodore Amiga CDTV ble utgitt i 1991. Det første multimedia leksika i Norden og et av de første i verden.  

*Caplex multimedia* ble utgitt som CD-ROM i 1995.

*Caplex nettleksikon* var et fritt tilgjengelig norskspråklig leksikon på Internett, som ble lansert 25. august 2000 av forlaget Cappelen. Det var da det første gratis nettleksikonet på norsk. Det hadde i 2005 drøyt fire millioner besøkende og nesten 30 millioner sidevisninger. Første halvdel av 2006 hadde Caplex i snitt over fire millioner sidevisninger i måneden.  Caplex nettleksikon ble ajourført fram til 2008, og ble lagt ned 1. juni 2011.

Ved årsskiftet 2009/2010 kjøpte Allkunne fra Cappelen Damm AS rettighetene til å publisere det meste av stoffet fra Caplex nettleksikon på nynorsk. Avtalen sikrer at Allkunne skal kunne utgi artikler fra Caplex etter at de er oversatt fra bokmål til nynorsk.

## Referanser
Nordre Sandøy

**Nordre Sandøy** er ei øy i Hvaler kommune i Østfold. Den ligger helt øst i kommunen, like ved grensa mot Sverige, og nord for Søndre Sandøy.

Øya har ingen biltrafikk og mange flotte turstier, og en sommeråpen restaurant 'Makø gård og sommercafé'. Tidligere på 1900-tallet lå det en butikk på sørenden av øya ved dagens ferjebrygge, men den ble lagt ned grunnet en svært minkende fastboende befolkning og raskere ferje- og båtsamband mellom øya og de andre nærliggende øyene, inkludert Skjærhalden.

Nordre Sandøy var hjem til en god del familier i en flere hundre år lang periode, men på grunn av Hvalers sterke nedgang i fiskevirksomhet var det flere som valgte å flytte til fastlandet. Både tidligere hus til fastboende og et mylder av nye hytter er nå bebodd av sommergjester rundt om på øya.

## Referanser
Burton Albion FC

**Burton Albion Football Club** er en engelsk fotballklubb som fra og med 2018–19-sesongen spiller i EFL League One. «Brewers», som er kallenavnet til Burton Albion, spiller hjemmekampene sine på Pirelli Stadium i Burton upon Trent. Byen Burton upon Trent ligger i den engelske regionen Vest-Midlands.

## Meritter
* Beste ligaresultat: Nr. 20 i Championship 2016-17
* Vinner av League Two (gamle 4. divisjon): 2015–16
* Vinner av Conference National: 2008–09
* Vinner av Northern Premier League: 2001-02.
* Beste resultat i FA-cupen: 4. runde i 2010-11.
* Finalist i FA Trophy i 1986-87.

## Spillerstall
Oppdatert 26. september 2024.

### Utlånte spillere

## Klubbrekorder
* Største seier: 12-1 over Coalville Town i Birmingham Senior Cup den 6. september 1954.
* Største tap: 0-10 mot Barnet i Southern Football League Premier Division den 7. februar 1970.
* Tilskuerrekord:  mot Derby i Championship den 26. august 2016.

## Litteratur
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Referanser


## Eksterne lenker
* 
*  Klubbside fra BBC 
*  Nettsted om Burton Albion (Brewers Net) 
*  Nettsted om Burton Albion (Burton Albion Mad) 
*  Oversikt over liga og cupresultater fra databasen til Football Club History 
*  Klubbprofil fra Soccerbase
Annuitetsfaktor

**Annuitetsfaktor** er en størrelse innenfor økonomi som angir summen av rente og avskrivning per år, det vil si årlig ytelse for å avdra og forrente et annuitetslån. 

Annuitetsfaktoren (**a**) er gitt ved formelen:

(1)  a = \frac {i(1+i)^n} { (1+i)^n-1} = \frac {i}{1-1/(1+i)^n} 

hvor:

**i** er rente per termin

og

**n** er antall terminer

## Alternative måter å skrive formelen på

Formelen for å beregne annuitetsfaktor kan også skrives slik:

(2)   a = \frac {i}{(1+i)^n -1} + i

(3)   a = \frac {i \cdot(1+i)^n}{(1+i)^n-1} 

Av (2) går det tydeligere fram at annuitetsfaktoren er summen av avskrivning og rente, i det \frac {i}{(1+i)^n -1}  er avskrivning, og i er renten.

## Årlig terminvis annuitet
Den årlige (terminvise) annuiteten (**A**) er gitt ved formelen

A = \frac {P(1+i)(1-1/(1+i))}{1-1/(1+i)^n} = \frac {Pi}{1-1/(1+i)^n}

hvor 

**P** er lånebeløpet
Søndre Sandøy

**Søndre Sandøy** er den sørøstligste av Hvaler-øyene, og har blant annet sandstrender, turstier, stor gran- og furuskog og betydelig landbruk. Bergarten består av vakker gneis som bl. a. er brukt som fasadesten til Oslo rådhus. 

Naboøya Nordre Sandøy ligger like nord for Søndre Sandøy, og begge ligger like ved riksgrensen til Sverige. Sekken, skipsløpet som skiller de to Sandøyene fra Sverige, er på det smaleste 800 meter bred. Øyene ble meget tidlig ferieområde for befolkningen i Halden. Søndre Sandøy er kjent for sine vakre sandstrender – de fleste private. 

Øya er 3,7 km lang, 1,6 km bred, og har et areal på 4,39 km². Øya regnes i dag som en ferieøy, med over 500 hytter, men det er også en del fastboende her (87 i 2009 iflg. SSB). Bebyggelsen er konsentrert i to områder, begge med fergestopp: Nedgården og Gravningsund. Motorkjøretøyer er forbudt på øya uten spesiell tillatelse.

## Historie
Av fortidsminner er det eldste en over 3000 år gammel gravrøys fra bronsealderen på Sanderød. Fra den kan man se over til gravrøysa på Herføl.

Videre er gamle hustufter, sannsynligvis fra middelalderen. Ifølge fylkesarkivaren er disse sannsynligvis hytter brukt under sesongfiske av fiskere fra fastlandet. 

Det vær særlig mye aktivitet her under sildefisket. På 1800-tallet var det sildesalterier ved Gravningsundet. Man kan fortsatt se restene av salteriene. Her hørte også engang en betydelig seilskipsflåte hjemme. I 1658 ble øya grenseland, med tollstasjon i Gravningsund (Buvika) fra 1892 til 1958. På grunn av den strategiske beliggenheten hadde roflotiljen hovedstasjon på Rød på 1700- og 1800-tallet. Det var her prins Christian Frederik av Danmark gikk i land på norsk jord 21. mai 1813 utsendt som stattholder. Det var han som innkalte til riksforsamlingen på Eidsvoll som vedtok Grunnloven og var Norges konge fra 17. mai til 14. august 1814. Tyskerne hadde en base på øya under andre verdenskrig.

På øya har det nok opprinnelig vært bare én gård som ble delt i tre; Rød, Nedgården og Løkkeberg. Buviken, Torbal og Stuvik var husmannsplasser under disse. Alle eiendommer på øya er utskilt fra de tre gårdene. Løkkeberg og Rød hadde også husmannsplasser på Herføl.

Ved folketellingen i 1900 hadde øya 325 innbyggere. I 2009 var det 87 fastboende på øya iflg. SSB. De fleste hadde havet som levevei, enten som fiskere eller sjøfolk, men det var også en del jordbrukere. I dag er turismen en viktig inntektskilde.


Fil:Buvika-Gravningsund.jpg|Buvika i Gravningsund. Tidligere tollstasjon og landhandel.
Fil:Gjølertangen.jpg|Gjølertangen på sydenden av Søndre Sandøy. Herføl i bakgrunnen.
Fil:Nedgården-Søndre-Sandøy.jpg|Nedgården - øyas senter med café.
Fil:Rød gård Søndre Sandøy.jpg|Rød gård. En av to gårder som fortsatt har drift.
Fil:Sildesalteri Gravningsund.jpg|Gammelt sildesalteri i Gravningsund gjort om til fritidsbolig.


## Referanser


## Eksterne lenker
* Søndre Sandøy 
* Kart på finn.no
* Bilder fra Søndre Sandøy på Panoramio og Google maps
* Flere bilder fra Søndre Sandøy
Slottsplassen (Berlin)

**Slottsplassen** (tysk: *Schloßplatz*) er en plass på Spreeinsel i sentrum av Berlin. Den ligger ved Museumsinsel og grenser på nordvestlig side til gaten Unter den Linden.

## Historie

Plassen er oppkalt etter Berlins byslott, som stod ved plassen frem til det ble sprengt av kommunistregimet i DDR i 1950. Etter sprengningen av slottet ble plassen i 1951 omdøpt til «Marx-Engels-Platz» av kommunistregimet, og ble brukt til store politiske demonstrasjoner av kommunistene og som park.

I 1976 ble Palast der Republik oppført ved plassen. Etter den tyske gjenforening fikk plassen sitt gamle navn tilbake, og i 2003 ble det bestemt å rive Palast der Republik og gjenoppføre slottet. Det ble gjennomført utgravninger etter 1990 som viste at en del av slottets fundament fremdeles er der.

Adressen Schloßplatz 1 ble i DDR-tiden benyttet av Statsrådet og kaltes deretter «Staatsratsgebäude». Huset har, som en del av fasaden, innebygd slottsbalkongen der Karl Liebknecht utropte den sosialistiske republikk 9. november 1918. I dag huser bygningen to utdanningsinstitusjoner, European School of Management and Technology (ESMT) og Hertie School of Governance.
Great British Menu

***Great British Menu*** er et britisk kokke- og realityprogram som har gått på BBC siden 2006. Her skal Storbritannias beste kokker konkurrere om å få tilberede mat for dronning Elisabeth II.

Serien presenteres av Jennie Bond, tidligere kongehuskorrespondent for BBC. Hver uke, mandag til fredag, lager to kokker fra en kulinarisk region i Storbritannia en meny bestående av en forrett, fiskerett, kjøttrett og dessert som representerer regionen. Ved slutten av uken prøvesmakes og bedømmes menyen av et panel bestående av Prue Leith, Matthew Fort og Oliver Peyton. En av kokkene går deretter videre til finalen der det avgjøres hvilke retter som utgjør den definitive britiske menyen. Måltidet ble servert for dronningen og 350 gjester 17. juni 2006 på en sommerbankett.

## Deltagere og puljevinnere
*Michael Caines beseiret John Burton Race for å representere Sørvest-England
*Galton Blackiston beseiret Antony Worrall Thompson for å representere Midlands og Øst-England
*Marcus Wareing beseiret Simon Rimmer for å representere Nord-England
*Richard Corrigan beseiret Paul Rankin for å representere Nord-Irland
*Nick Nairn beseiret Tom Lewis for å representere Skottland
*Bryn Williams beseiret Angela Hartnett for å representere Wales
*Nick Nairn beseiret Tom Lewis for å representere Skottland
*Atul Kochhar beseiret Gary Rhodes for å representere Sørøst-England

## Det endelige resultatet
;Forrett
:«Smoked salmon with Irish soda bread, woodland sorrel and cress» https://web.archive.org/web/20060421071056/http://www.bbc.co.uk/food/recipes/database/smokedsalmonwithsoda_82165.shtml &ndash; Richard Corrigan (Nord-Irland)
;Fiskerett
:«Pan-fried turbot with cockles and oxtail» https://web.archive.org/web/20071217013010/http://www.bbc.co.uk/food/recipes/database/panfriedturbotwithco_82162.shtml &ndash; Bryn Williams (Wales)
;Kjøttrett
:«Loin of roe venison with rosti, celeriac, cabbage, carrot and game gravy» https://web.archive.org/web/20070329025231/http://www.bbc.co.uk/food/recipes/database/loinofroevenisonwith_82241.shtml &ndash; Nick Nairn (Skottland)
;Dessert
:«Custard tart with Garibaldi biscuits» https://web.archive.org/web/20060530025930/http://www.bbc.co.uk/food/recipes/database/custardtartwithgarib_81804.shtml &ndash; Marcus Wareing (Nord-England)

## Eksterne lenker
* 
*
Spreeinsel

**Spreeinsel** (Spreeøya) er en øy i det sentrale Berlin.

Den nordlige delen var i middelalderen et sumpområde. Senere ble området brukt til haver og som park, Lustgarten. Fra det 19. århundre ble de berømte prøyssiske museene som nå er kjent som Museumsinsel bygget. Museumsinsel står på UNESCOs verdensarvliste.

På midten av øya ble det i middelalderen bygget en borg, som senere ble utbygget til slott, og var sete for de brandenburgiske kurfyrstene og de prøyssiske kongene. Plassen foran heter Schloßplatz. Slottet ble sprengt av kommunistregimet i DDR i 1950, og regimet bygget to nye bygninger: Statsrådsbygningen og Palast der Republik. Forbundsdagen bestemte i 2003 å rive Palast der Republik og gjenoppføre slottet.

Rett ved siden av står Berliner Dom, med bl.a. Hohenzollernfamiliens krypt.

På den sydlige delen av øya lå byen Cölln, som frem til 1709 var Berlins nærmeste nabo. Den sydlige delen kalles idag *Fischerinsel*, og er et boligområde.

## Eksterne lenker
*
Xubuntu

**Xubuntu** er en Linux-distro basert på Ubuntu som bruker Xfce som vindusbehandler i stedet for GNOME, som er standardskrivebord i Ubuntu.

## Forskjell fra Ubuntu
Ubuntu bruker GNOME og GNOME-programmer. Xubuntu bruker Xfce vindusbehandleren som er mindre krevende og således bedre egnet for eldre PC-er. Med Xubuntu medfølger det primært GTK+ programmer som er laget for å bruke færre ressurser i forhold til tilsvarende GNOME programmer. Xubuntu har tilgang til de samme pakkebrønnene som Ubuntu, og kan derfor kjøre de fleste programmene derfra med bare små forskjeller i brukergrensesnittet.

## Systemkrav
Xubuntu kan installeres fra én av to CD-er, "desktop" (grafisk installasjon) og "alternate" (tekstbasert installasjon). Den tekstbaserte versjonen krever minst 1,5GB ledig harddiskplass. Desktopversjonen krever 7,5 GB ledig harddiskplass, men anbefaler 20 GB ledig harddiskplass.  "Desktop"-versjonen krever 512MB RAM, mens "alternate" bare krever 64MB RAM og har flere konfigurasjonsalternativer. Når Xubuntu er installert kan den fungere med 512MB RAM, men det anbefales å ha minst 1GB RAM. Prosessoren må også støtte Physical Address Extension (PAE).

## Utgivelser
Alle store versjoner er planlagt å bli gitt ut to ganger i året i månedene april og oktober, men det kommer likevel små oppdateringer hver 6. måned. Hver 4. versjon får navnet LTS som står for Long Term Support; det vil si at LTS-versjonene blir støttet i 3 år etter utgivelse. De vanlige utgivelsene blir bare støttet i 9 måneder etter utgivelse.

## Videreutviklinger
Distroer som er basert på Xubuntu:

**Element OS**En distro laget for hjemmekino-PCer, men avviklet i 2011.**Emmabuntüs**En distro designet for å legge til rette for ompakkinger av datamskiner donert til Emmaüssamfunn.**GalliumOS**En distro laget for Chrome OS-enheter.**OzOS**En nedlagt distro basert på en smalere versjon av Xubuntu.**Black Lab Linux**En distro laget for å ligne på BeOS.**UberStudent Linux**En distro basert på bare LTS-versjoner laget for utdanning.**UserOS Ultra**En smalere Xubuntu-variant laget for Australias PC User magasin.**Voyager**En Fransk distro som kommer med Avant Window Navigator.**ChaletOS**En Engelsk distro som ligner Microsoft Windows i utseende. 

## Galleri

Image:Xubuntu-6.06-pl.png| Xubuntu *Dapper Drake* (polsk)
Image:Xubuntu606.png| Xubuntu *Dapper Drake*
Image:Ubuntu-Thunar.png| Thunar, Xfces standard filutforsker.


## Se også
*Ubuntu
*Kubuntu
*Edubuntu
*Xfce

## Referanser


## Eksterne lenker
* 
* Xfce
Johan Collett

**Johan Collett** (1775–1827) var en norsk jurist, embedsmann og politiker. Han representerte Buskerud amt på riksforsamlingen i 1814. Som amtmann var det han selv som var ansvarlig for gjennomføringen av valget i amtet. På Eidsvoll var han en av de fremste talsmennene for selvstendighetspartiet. Collett var sekretær i den viktige finanskomiteen, og han førte i pennen innstillingen som ledet frem til den store debatt om Eidsvollsgarantien 13. mai. Han satt senere på Stortinget i flere perioder. 

Collett var født på herregården Rønnebæksholm ved Næstved i Danmark som sønn av kammerråd Johan Collett (1734–1806) og hans ektefelle Else Elisabeth f. Jensen. Familien var av norsk avstamning. Senere flyttet familien og han vokste opp i København. Kun 18 år gammel ble han cand.jur. og startet sin karriere i embedsverket. 

I 1802 ble han utnevnt til fogd i Buskerud og flyttet til Norge. I 1814 ble han først konstituert amtmann i Buskerud, senere overtok han embedet og hadde det til sin død. Hans bolig fra 1808 er storgården Søndre Huseby i Lier.

Collett var bror av Jonas Collett og far til Peter Jonas Collett. Gjennom sistnevntes ekteskap var han også svigerfaren til Camilla Collett. 

Collett mottok Vasaordenen i 1815 og i anledning Karl III Johans tronbestigelse i 1818 ble han ridder av Nordstjerneordenen.

## Litteratur
* Einar Sørensen: *Johan Collett og Søndre Huseby i Lier*, i Jørn Holme(red.): *De kom fra alle kanter - Eidsvollsmennene og deres hus*, Cappelen Damm 2014, s. 205-207. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Referanser


## Eksterne lenker
* 
*
Johan Gottfried Conradi

**Johan Gottfried Conradi** (1820–1896) var en norsk dirigent og komponist. 

Hans hjertesak var mannskorsaken, og han reiste mye rundt i Norge for å fremme interessen for mannskormusikk. Han regnes gjerne som grunnleggeren av organisert korsang i Norge og grunnla flere korforeningen, inkludert en han selv ledet i Kristiania. I samarbeid med Halfdan Kjerulf startet han offentlige abonnementskonserter i hovedstaden, med det formål å la allmennheten for å høre klassikere og nye verker på regelmessig basis. 

Conradi gav ut den første norske musikkhistorie.

## Referanser


## Eksterne lenker
* Johan Gottfried Conradi i Norsk biografisk leksikon
Anoth

**Anoth** er en fiktiv planet fra Star Wars-universet. Den er stedet der barna til Leia Organa; Jacen, Jaina og Anakin Solo midlertidig bodde undercover i sine tidlige barneår. Den vises kun i *Expanded Universe*.

Planeten har tre adskilte deler, to som ligger så nær hverandre at de skraper borti hverandre, og den tredje som orbitter på sikker avstand. Det var på den siste som ungene oppholdt seg.

## Referanser
Stabæk Bandy

**Stabæk Bandy** (stiftet 1912) er et bandylag fra Bærum kommune. Laget er en del av Stabæk Idrettsforening som ble stiftet i 1912. De spiller sine kamper på Stabekkbanen, kjent som *Plassen*. Stabæk bandy har egen supportergruppe kalt Stabæk bandyboys, forkortet SBB. SBB reiser både på hjemme og bortekamper, og stiller opp med sang og pyro 

## Tabellen

## Meritter
* Totalt 26 NM-gull (pr. 2025)

## Tidligere spillere

* Pål Hanssen
* Thomas Arnesen
* Nikolay Hauger
* Alexander Jamtsov
* Rune Kraft Johnsen
* Jarl Øverby
* Even Holst Andreassen
* Espen Tho
* Lars Hauger
* Einar Forfang
* Arve Johnsen
* Børre Hauger
* Eskil Folvar
* Frode Folvar
* Lyder Folvar
* Albert Lindstrøm

## Eksterne lenker
* 
*